Bernard Tissier de Mallerais

Bernard Tissier de Mallerais (1945–2024) var en fransk biskop innen det katolsk-tradisjonalistiske Prestebrorskapet St. Pius X (FSSPX). Ettersom hans bispevielse i 1988 ikke var tillatt av Vatikanet, ble han da ekskommunisert. Ekskommunikasjonen ble senere opphevet.

 Liv og virke 
 Prest 
Etter universitetsutdannelse og mastergrad i biologi begynte Bernard Tissier de Mallerais i oktober 1969 på prestebrorskapet St. Pius Xs presteseminar, og ble presteviet den 29. juni 1975. Han virket så som professor, senere som regens, ved seminaret. Deretter ble han generalsekretær for FSSPX (1984–1996).

 Biskop (ulovlig vielse) 
Den 30. juni 1988 ble han og tre andre prester ordinert til biskoper av grunnleggeren av FSSPX, erkebiskop Marcel Lefebvre. Fordi disse ordinasjonene fant sted mot pavens vilje, utstedte pave Johannes Paul II et dekret som erklærte at ordinasjonsgiverne (erkebiskop Marcel Lefebrve og biskop Antônio de Castro Mayer) og de fire ordinerte biskopene hadde pådratt seg ekskommunikasjonsstraff.

I 1991 ordinerte Tissier de Mallerais Licínio Rangel som biskop for  «St. Johannes Maria Vianneys forening» (SSJV) etter at dets grunnlegger, biskop Antônio de Castro Mayer, døde. Bispevielsen av Licínio Rangel hadde stor betydning for SSJV, ved det at den representerte fortsettelsen og bevaringen av den åndelige arv etter og det oppdrag som var etablert av biskop Antônio de Castro Mayer.

Tissier de Mallerais reiste mye over hele verden og besøkte FSSPX-kapeller og samfunn.

Bernard Tissier de Mallerais bodde deretter ved Écône-seminaret, før han slo seg ned i Chicago i 2012, i Our Lady Immaculate Priory i Dunning-sektoren (Northwest Side). 

Tissier de Mallerais refererte til pave Benedikt XVI i en avisartikkel fra desember 2008 som kjetter og modernist og avviste enhver forsoning med «okkupert Roma». Dette merkelig nok mens kontakter og samtaler pågikk, og var i ferd med å nå  resultater.

Ekskommunikasjonen av ham og tre andre i samme situasjon ble opphevet av Pavestolen i januar 2009.  Remissione Della Scomunica Latae Sententiae Ai Vescovi Della Fratertinà Sacerdotale San Pio X, 24.01.2009    Offentliggjørelsen kom den 24. januar.<ref>Katolsk.nos oversettelse: Etter en dialogprosess mellom Den apostoliske stol og Prestebroderskapet Pius X, representert ved sin generalsuperior H.E. Mons. Bernard Fellay, har Den hellige far godtatt forespørselen som Fellay på nytt har fremmet i brev av 15. desember 2008, også i navnet til broderskapets tre andre biskoper, H.E. Mons. Bernard Tissier de Mallerais, H.E. Mons. Richard Williamson og H.E. Mons. Alfonso de Galarreta, om å heve ekskommunikasjonen som de hadde pådratt deg for tyve år siden.På grunn av bispeordinasjonene foretatt av H. E Mons. Marcel Lefebvre uten pavelig mandat den 30. juni 1988, pådro de nevnte fire biskoper ekskommunikasjonen latae sententiae, formelt erklært av Kongregasjonen for biskoper den 1. juli 1988.I nevnte brev uttrykte H.E. Mons Bernard Fellay tydelig overfor Den hellige far at: "vi er fremdeles fast besluttet på å forbli katolikker og stille alle våre krefter til tjeneste for Vår Herre Jesu Kristi Kirke, som er den romersk-katolske kirke. Vi aksepterer hennes lære med barnlig holdning. Vi tror fast på Peters primat og på dets prerogativer, og derfor lider vi svært under den nåværende situasjonen."Hans hellighet Benedikt XVI, som har fulgt denne prosessen fra begynnelsen, har hele tiden forsøkt å lege bruddet med broderskapet, og traff også personlig H.E. Mons Fellay den 29. august 2005. Ved denne anledning ga paven uttrykk for vilje til å fortsette denne prosessen gradvis og med fornuftige tidsintervaller. Og nå, velvillig og med pastoral omsorg og faderlig barmhjertighet, hever han gjennom dekret fra Kongregasjonen for biskoper av 21. januar 2009 ekskommunikasjonen som hvilte over de nevnte biskoper. I denne beslutningen var Den hellige far inspirert av ønsket om at man fortest mulig skal nå frem til fullstendig forsoning og til full kommunion., 2009-01-24, lest 2024-10-09</ref>

Han talte fransk, engelsk og tysk, og forstod spansk.

 Død 
Den 28. september 2024 fikk Tissier de Mallerais et hodeskallebrudd og indre blødninger på grunn av et fall i trappene i seminaret i Êcone. Han ble midlertidig plassert i indusert koma. Tissier de Mallerais døde den 8. oktober 2024, 79 år gammel.

 Verk 
 Marcel Lefebvre. Une vie. Clovis, Etampes 2002, ISBN 2-912642-82-5.
 Faith Imperiled by Reason: Benedict XVI's Hermeneutics The Rest of the Story: A Summary of the Life and Times of Archbishop Marcel Lefebvre Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil, B. (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Biskop Eugène-Charles-Joseph de Mazenod (1782–1861) *1832
 Kardinal Joseph Hippolyte Guibert (1802–1886) *1842
 Kardinal François-Marie-Benjamin Richard de la Vergne (1819–1908) *1872
 Biskop Marie-Prosper-Adolphe de Bonfils (1841–1912) *1898
 Kardinal Louis-Ernest Dubois (1856–1929) *1901
 Erkebiskop Jean-Arthur Chollet (1862–1952) *1910
 Biskop Héctor Raphaël Quilliet (1859–1928) *1914
 Biskop Charles-Albert-Joseph Lecomte (1867–1934) *1921
 Kardinal Achille Liénart (1884–1973) *1928
 Erkebiskop Marcel Lefebvre (1905–1981) *1947
 Biskop Bernard Tissier de Mallerais'' (1945–2024) *1988
Kategori:Linjen Rebiba

 Referanser 

Kategori:Franske katolske biskoper
Kategori:Personer knyttet til tradisjonalistisk katolisisme
Kategori:Personer fra Sallanches